**Módszertani segédlet**

**K02, K10 és K12 jelű adatszolgáltatások –**

**Napi jelentés a bankközi forinthitelek és forintbetétek kamatlábáról**

**Napi jelentés a nem bankközi overnight forinthitelek és forintbetétek kamatlábáról**

**Napi jelentés a bankközi overnight forinthitelek és forintbetétek kamatlábáról**

**A táblák kitöltésével kapcsolatos részletes előírások:**

1. A szerződő partner azonosító kódja: bankközi ügyletben részt vevő szerződő fél megnevezése a törzsszám megadásával. K10 MNB azonosító kódú adatszolgáltatásban a hitelt felvevő önálló vállalkozó KSH-törzsszáma (adószám első nyolc karaktere), numerikusan. Magánszemélyek esetén 00000004 technikai törzsszámot, a KSH törzsszámmal nem rendelkező önálló vállalkozások esetén 00000005 technikai törzsszámot, míg KSH törzsszámmal nem rendelkező háztartásokat segítő nonprofit intézmények 00000007 technikai törzsszámot kell alkalmazni. Külföldi partner esetén 00000001 technikai azonosítót kell megadni.
2. A tárgynapon kötött szerződés összege: összeg millió Ft-ban, tizedesjegyek nélkül.

K10 MNB azonosító kódú adatszolgáltatásban az adatszolgáltatók 100 millió forint feletti összegben, tárgynapon, piaci feltételekkel kötött fedezetlen pénzpiaci, nem bankközi overnight (o/n) ügyleteinek adatait kell jelenteni.

1. A bankközi ügylet értéknap szerinti kezdő dátuma:az értéknap, o/n ügyletnél egybeesik a tárgynap dátumával.
2. A bankközi ügylet záró dátuma: a naptári nap megjelölése. Amennyiben az ügylet záró dátuma munkaszüneti napra esik, abban az esetben - erre vonatkozó - indoklás megadásával kell a jelentést beküldeni.
3. Kamatláb (%-ban): az ügylet során alkalmazott nominális kamatláb értéke, öt tizedesjeggyel feltüntetve
4. Felvét vagy kihelyezés:hitelfelvétel esetén ”F”, pénzpiaci kihelyezés esetén ”K” betűt kell feltüntetni.
5. A szerződő partner cégcsoporttag-e: ha a bankközi ügyletben résztvevő szerződő fél cégcsoporttag, akkor „I” kódot kell alkalmazni, egyéb esetben üresen kell hagyni a mezőt.

A tom/next és spot/next típusú ügyletkötéseket, amelyek futamideje 1 munkanap, de az értéknapjuk nem a tárgynapon kezdődik a K02 jelű adatgyűjtésben kell jelenteni. Az ilyen típusú ügyletek nem tekintendőek o/n ügyletkötésnek, nem jelenthetőek a K12 jelű adatgyűjtésben.